मार्केट में मचे कोहराम का असर लैरी एलिसन की संपत्ति पर भी पड़ा और उनकी संपत्ति में 7 अरब डॉलर (करीब 455 अरब रुपये) का बट्टा लग गया। इसकी वजह लैरी की कंपनी ऑरेकल को लेकर जताई गई यह आशंका थी कि क्लाउड से जुड़े प्रॉडक्ट्स की बिक्री में वृद्धि की रफ्तार सुस्त पड़नेवाली है। इसी तरह, बर्कशियर हैथवे के वॉरन बफेट, ऐमजॉन.कॉम के जेफ बेजॉस और ऐल्फाबेट के लैरी पेज को कुल मिलाकर 17 अरब डॉलर (करीब 1105 अरब रुपये) का नुकसान हो गया। ब्लूमबर्ग इंडेक्स के मुताबिक, अब दुनिया के इन 500 महाधनवानों की कुल संपत्ति घटकर 5.2 ट्रिलियन डॉलर (करीब 3,380 खरब रुपये) की रह गई।